Alf Malland

Alf Malland, fødenavn Mjølner Hansen, (1917–1997) var en norsk skuespiller og manusforfatter. Han spilte rollen som Ole Elveplassen i filmene Bør Børson Jr. og Bør Børson II, og hovedrollen i filmen Broder Gabrielsen fra 1966.

Liv og virke
 Skuespiller
Malland debuterte på scenen i 1947 ved Det norske teatret i stykket Erasmus Montanus. Videre medvirket han i stykker som den svarte dommedagssatiren Herlege tid som dagast og den groteske tittelrollen i Tor Åge Bringsværds Jungelens Herre. Innen moderne psykologisk og poetisk drama spilte han i Tore Ørjasæters Christophoros, og en av de innestengte gruvearbeiderne i Gunnar Bull Gundersens De fem.

Han medvirket også i en del filmer, blant annet Ni liv, Venner, Bør Børson Jr., Broder Gabrielsen og flere av Olsenbanden-filmene. Utover rollen som Ole Elveplassen i filmene om Bør Børson utmerket han seg særlig i hovedrollen i Broder Gabrielsen.

På TV var han blant annet å se i flere produksjoner av Fjernsynsteatret.

 Militær karrière 
Alf Malland gikk på befalskole og Krigsskolen før andre verdenskrig. Etter invasjonen av Norge deltok han aktivt i krigshandlingene, blant annet som troppsjef i Infanteriregiment 16. Han kom seg fra Sverige til England som maskingeværskytter på en av kvarstadbåtene. I 1942-1943 tok han den norske krigsskolen. Han ble fallskjermjeger og var kompanisjef i Royal Welsh Fusiliers og i de norske styrkene som kom til Finnmark i november 1944.Norsk biografisk leksikon «Alf Malland» (besøkt 4. juli 2012)

For sin militære innsats mottok Malland flere dekorasjoner. Han ble tildelt Krigsmedaljen, Deltagermedaljen med rosett og Haakon VIIs 70-årsmedalje. Av britene ble han Mentioned in Despatches og fikk 1939–1945 Star.Bjørn Steenstrup: Hvem er Hvem? 1979, Oslo: Kunnskapsforlaget, 1979, s. 416.

 Annet 
På 1950-tallet tok han ekstravakter som nattevakt for å spe på de forholdsvis dårlige inntektene han hadde som skuespiller, slik at han kunne forsørge sin familie. På en slik vakt ble han skutt og såret under et ran.

 Filmografi 
 1987 – Etter Rubicon  – Arne Michelsen
 1984 – Men Olsenbanden var ikke død  – Guide på Munchmuseet
 1982 – Olsenbandens aller siste kupp  – Personalvakt med overvåkning
 1981 – Olsenbanden gir seg aldri!  – Aksjonsleder i politiet
 1979 – Rallarblod  – Per flink
 1978 – Olsenbanden + Data Harry sprenger verdensbanken  – Hallandsen
 1977 – Karjolsteinen  – Politibetj.
 1976 – Olsenbanden for full musikk  – Fritz
 1976 – Bør Børson II  – Ole Elveplassen
 1976 – Kjære Maren  – Mann
 1975 – Ransom  – Politiinspektør
 1975 - Olsenbandens siste bedrifter  – Hallandsen
 1974 – Bør Børson Jr.  – Ole Elveplassen
 1973 - Olsenbanden og Dynamitt-Harry går amok  – Hallandsen
 1972 – Call of the Wild  – Constatine
 1970 – Love is war  – lege
 1970 – Balladen om mestertyven Ole Høiland  – Løvdahl, kjøpmann
 1970 – One Day in the Life of Ivan Denisovich (film)  – Fetiukov
 1969 – An-Magritt  – Merra-Per
 1968 – Smuglere  
 1966 – Broder Gabrielsen  – Broder Gabrielsen
 1965 – Vaktpostene  – Kapteinen
 1965 – To på topp – Pengeinnkreveren
 1964 – Klokker i måneskinn  – Styrmannen, 'Journalistens fortelling'
 1964 – Marenco  – Chowski
 1963 – Freske fraspark  – Ollvar
 1962 – Kalde spor  – Tormod
 1961 – Et øye på hver finger  – Mørk herre i svart bil
 1960 – Venner  – Tomas Gran
 1960 – Omringet  
 1958 – Pastor Jarman kommer hjem  – Tor
 1957 – Ni liv  – Martin
 1955 – Hjem går vi ikke  
 1953 – Skøytekongen  
 1953 – Ung frue forsvunnet – Vaktmannen
 1952 – Trine!  – En politimann

 TV-opptredener 
 1987 Pilen flyttebyrå – Karlsen, fangevokter (gjesterolle) (TV-komiserie)
 1980 Hjemme hos oss – Tony, fetteren fra Chicago (gjesterolle) (TV-komiserie)
 1981 Spøkelsesbussen (TV-krim)
 1972 Fleksnes – ep. Blodgiveren – Lege på mottaket (TV-serie) 
 1969 Røtter  (Fjernsynsteater)
 1968 Det lykkelige valg  (Fjernsynsteater)
 1968 Den røde pimpernell (TV-serie)
 1967 Den lange reisen hjem  (Fjernsynsteater)
 1966 Nederlaget – Martin (Fjernsynsteater)

 Referanser 

Eksterne lenker 


Kategori:Personer fra Bergen kommune
Kategori:Norske manusforfattere
Kategori:Norske skuespillere
Kategori:Norske offiserer
Kategori:Skuespillere ved Det Norske Teatret
Kategori:Medlemmer av Brigaden i Skottland
Kategori:Medlemmer av Kompani Linge
Kategori:Krigsmedaljen